เข้าถึง
รับตำแหน่งผู้ว่าการแบงก์ชาติอย่างเป็นทางการไม่เท่าไหร่ &#8220;ดร.ก้อ&#8221; วิรไท สันติประภพ ก็เข้าไปนั่งในหัวใจของพนักงานแบงก์ชาติได้อย่างสบาย ที่คาดว่าจะมีคลื่นใต้น้ำก็ไม่มีให้เห็น
27 ต.ค. 2558

รับตำแหน่งผู้ว่าการแบงก์ชาติอย่างเป็นทางการไม่เท่าไหร่ “ดร.ก้อ” วิรไท สันติประภพ ก็เข้าไปนั่งในหัวใจของพนักงานแบงก์ชาติได้อย่างสบาย ที่คาดว่าจะมีคลื่นใต้น้ำก็ไม่มีให้เห็น
นอกจากนี้ แม้ “ผู้ว่าฯก้อ” จะไม่ใช่ผู้ว่าการแบงก์ชาติ ที่ทำสถิติอายุน้อยที่สุด แต่อายุยังไม่เหยียบเลขห้าและเติบโตมากับเทคโนโลยี ทำให้ “ดร.ก้อ” เข้าใจและใช้ของทันสมัยไฮเทคได้ไม่เคอะเขิน
เมื่อวันประกาศผลโครงการ BOT Challenge &amp; Experience 2015 ซึ่งเป็นการตอบปัญหาทางการเงินระดับมัธยมศึกษาตอนปลายชิงทุนการศึกษาในชั้นปริญญาตรี “ดร.ก้อ” ก็เข้าไปร่วมวงถ่ายภาพเซลฟี่กับน้องๆ ที่เข้าแข่งขัน
ไม่ใช่แค่ร่วมเฟรมถ่ายภาพกับเด็กๆ แต่ ดร.ก้อ ยกโทรศัพท์ขึ้นมาเซลฟี่ด้วย ทำให้เด็กๆ ประทับใจและชื่นชอบผู้ว่าการแบงก์ชาติอย่างยิ่ง นี่นับว่ายื่นมือและเข้าถึงจริงๆ